значителни количества от продукта, предмет на разследването. Освен това са налице достатъчно доказателства за това, че вносът на продукта, предмет на разследването, се извършва по цени, по-ниски от непричиняващата вреда цена, определена в рамките на разследването, довело до налагането на съществуващите мерки.
 (11)
 На последно място, искането съдържа достатъчно доказателства за това, че цените на продукта, предмет на разследването, са дъмпингови по отношение на установената по-рано нормална стойност за разглеждания продукт.
 (12)
 Ако в хода на разследването бъдат установени практики на заобикаляне през Камбоджа, попадащи в обхвата на член 13 от основния регламент, но различни от операциите по претоварване, тези практики също могат да бъдат включени в разследването.
 (13)
 В искането освен това се пояснява, че регистрацията съгласно член 14, параграф 5 от основния регламент е необходима, за да се гарантира, че ефективната защита, осигурена от съществуващите антидъмпингови мерки, няма да бъде неоправдано отслабена.
 Д. ПРОЦЕДУРА
 (14)
 Предвид гореизложеното Комисията направи заключението, че съществуват достатъчно доказателства, които дават основание да се започне разследване в съответствие с член 13, параграф 3 от основния регламент и да се въведе регистрационен режим за вноса на продуктите, предмет на разследването, в съответствие с член 14, параграф 5 от основния регламент.
 а) Въпросници
 (15)
 За да получи информацията, която смята за необходима с оглед на извършваното от нея разследване, Комисията ще изпрати въпросници на известните износители/производители в Камбоджа и на известните сдружения на износители/производители в Камбоджа, на известните вносители и на известните сдружения на вносители в Съюза, както и на съответните органи в Камбоджа и Китайската народна република. Ако е необходимо, информация може да бъде поискана и от промишлеността на Съюза.
 (16)
 Във всеки случай всички заинтересовани страни следва да се свържат с Комисията преди изтичането на срока, определен в член 3 от настоящия регламент, и да поискат въпросник в срока, определен в член 3, параграф 1 от настоящия регламент, като се има предвид, че срокът, определен в член 3, параграф 2 от настоящия регламент, важи за всички заинтересовани страни.
 (17)
 Съответните органи в Камбоджа и Китайската народна република ще бъдат уведомени за започването на разследването.
 б) Събиране на информация и провеждане на изслушвания
 (18)
 Всички заинтересовани страни се приканват да изложат становищата си в писмен вид и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице специални основания да бъдат изслушани.
 в) Освобождаване на вноса от регистрационния режим или от мерките
 (19)
 В съответствие с член 13, параграф 4 от основния регламент вносът на продуктите, предмет на разследването, може да бъде освободен от регистрационен режим или от мерките, ако не представлява заобикаляне.
 (20)
 Тъй като предполагаемото заобикаляне се осъществява извън Съюза, на производителите на продуктите, предмет на разследването, в Камбоджа може да бъде предоставено освобождаване в съответствие с член 13, параграф 4 от основния регламент, ако те съумеят да докажат, че не са свързани (3) с производител, по отношение на който се прилагат мерките (4), и се установи, че не участват в практиките